# Uradni list C 58A/2020

| | ISSN 1977-1045 |
| --- | --- |
| Uradni list
  Evropske unije | C 58A |
| | |
| Slovenska izdaja | Informacije in objave | Letnik 6321. februar 2020 |

ISSN 1977-1045

Uradni list

Evropske unije

C 58A

Slovenska izdaja

Informacije in objave

Letnik 6321. februar 2020

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Računsko sodišče |
| 2020/C 58 A/01 | Razpis prostega delovnega mesta ECA/2020/5 – Eno delovno mesto uradnika/-ce za varnost in zdravje na delovnem mestu – Predsedstvo – pravna služba (Funkcionalna skupina AD, razreda AD 6 in AD 7) | 1 |

Vsebina

Stran

V   Objave

UPRAVNI POSTOPKI

Računsko sodišče

2020/C 58 A/01

Razpis prostega delovnega mesta ECA/2020/5 – Eno delovno mesto uradnika/-ce za varnost in zdravje na delovnem mestu – Predsedstvo – pravna služba (Funkcionalna skupina AD, razreda AD 6 in AD 7)

1

---

| SL | |
| --- | --- |

SL

---

V Objave

UPRAVNI POSTOPKI

Računsko sodišče

| 21.2.2020 | SL | Uradni list Evropske unije | CA 58/1 |
| --- | --- | --- | --- |

21.2.2020

SL

Uradni list Evropske unije

CA 58/1

---

Razpis prostega delovnega mesta ECA/2020/5

Eno delovno mesto uradnika/-ce za varnost in zdravje na delovnem mestu

Predsedstvo – pravna služba

(Funkcionalna skupina AD, razreda AD 6 in AD 7)

(2020/C 58 A/01)

KDO SMO

Evropsko računsko sodišče (v nadaljnjem besedilu: Sodišče) je neodvisni zunanji revizor EU. Je ena od sedmih institucij EU, ustanovljeno pa je bilo leta 1977. Sedež ima v Luxembourgu in zaposluje približno 900 revizijskih, pomožnih in administrativnih uslužbencev vseh narodnosti EU.

Deluje kot kolegij s 27 člani (po enim iz vsake države članice EU). Revizorji Sodišča preverjajo, ali EU vodi dobre računovodske evidence, ali pravilno uporablja svoja finančna pravila ter ali njene politike in programi dosegajo svoje zastavljene cilje in ali so stroškovno učinkoviti.

Sodišče s svojim delom prispeva k izboljševanju finančnega poslovodenja EU ter spodbuja odgovornost in transparentnost. Opozarja na tveganja, daje zagotovilo, razkriva pomanjkljivosti in uspehe ter svetuje oblikovalcem politike in zakonodajalcem EU. Svoja opažanja in priporočila predstavlja Evropskemu parlamentu, Svetu EU, nacionalnim vladam in parlamentom, pa tudi splošni javnosti.

Pravna služba Sodišču zagotavlja pravno svetovanje in podporo pri vseh njegovih dejavnostih, vključno s svetovanjem v zvezi z njegovimi pooblastili in pravicami, pravnimi vprašanji v okviru njegovih revizijskih dejavnosti ter kadrovskimi in administrativnimi zadevami.

V svoji vlogi neodvisnega svetovalca o dejavnostih Sodišča bo pravna služba v skladu z veljavno zakonodajo razširila svoje naloge z zaposlitvijo uradnika/-ce za varnost in zdravje na delovnem mestu. Ta bo zaradi preprečevanja morebitnega nasprotja interesov svoje naloge opravljal/-a popolnoma objektivno in neodvisno od drugih služb Sodišča.

KAJ PONUJAMO

Računsko sodišče je sklenilo, da začne postopek za zaposlitev na delovnem mestu uradnika za varnost in zdravje na delovnem mestu (v nadaljnjem besedilu se moška oblika uporablja za moški in ženski spol) (v razredu AD 6 ali AD 7) v pravni službi (Predsedstvo) in da na podlagi člena 29(2) Kadrovskih predpisov za uradnike Evropske unije (v nadaljnjem besedilu: kadrovski predpisi) sestavi seznam kandidatov, primernih za opravljanje teh nalog, za zaposlitev na enem ali več delovnih mestih, ki bi se sprostila do konca veljavnosti seznama primernih kandidatov. Ta izredni postopek, namenjen zaposlitvi kandidatov, ki morajo imeti posebne kvalifikacije, bo potekal hkrati z internim in medinstitucionalnim postopkom zapolnjevanja prostega delovnega mesta na podlagi člena 29(1)(a) do (c) kadrovskih predpisov, zato da bi imel organ za imenovanje večjo izbiro.

Uradnik za varnost in zdravje na delovnem mestu bo pod vodstvom vodje pravne službe med drugim:

| — | organiziral splošno oceno upoštevanja določb veljavnih zakonov in predpisov v zvezi z varnostjo in zdravjem na Sodišču, |
| --- | --- |

—

organiziral splošno oceno upoštevanja določb veljavnih zakonov in predpisov v zvezi z varnostjo in zdravjem na Sodišču,

| — | prispeval k opredelitvi strategije Sodišča za razvoj varnosti in zdravja njegovih uslužbencev, |
| --- | --- |

—

prispeval k opredelitvi strategije Sodišča za razvoj varnosti in zdravja njegovih uslužbencev,

| — | spremljal in ocenjeval delovne pogoje in uporabljena sredstva, ocene in analize tveganja ter določbe v zvezi s preprečevanjem nesreč, |
| --- | --- |

—

spremljal in ocenjeval delovne pogoje in uporabljena sredstva, ocene in analize tveganja ter določbe v zvezi s preprečevanjem nesreč,

| — | izvajal redne oglede s službama, odgovornima za stavbe in varnost, vzpostavil in vodil registra v zvezi z varnostjo in vzdrževanjem, |
| --- | --- |

—

izvajal redne oglede s službama, odgovornima za stavbe in varnost, vzpostavil in vodil registra v zvezi z varnostjo in vzdrževanjem,

| — | prispeval k pripravi in posodabljanju varnostnega načrta, načrta za zdravje, načrta opozarjanja v izrednih razmerah, alarmnega, intervencijskega in evakuacijskega načrta v sodelovanju s pristojnimi službami ter k obveščanju o njih, |
| --- | --- |

—

prispeval k pripravi in posodabljanju varnostnega načrta, načrta za zdravje, načrta opozarjanja v izrednih razmerah, alarmnega, intervencijskega in evakuacijskega načrta v sodelovanju s pristojnimi službami ter k obveščanju o njih,

| — | pripravljal interna mnenja v zvezi z varnostjo in zdravjem na delovnem mestu, |
| --- | --- |

—

pripravljal interna mnenja v zvezi z varnostjo in zdravjem na delovnem mestu,

| — | prispeval k pripravi in organizaciji evakuacijskih vaj, |
| --- | --- |

—

prispeval k pripravi in organizaciji evakuacijskih vaj,

| — | vzdrževal stike s pristojnimi organi na evropski in nacionalni ravni, zlasti z luksemburškim organom Inspection du travail et des mines au Luxembourg, notranjimi sogovorniki na Sodišču (z varnostno službo, zdravstveno službo, direktoratom za informatiko, delovno okolje in inovacije, odborom Sodišča za varnost in higieno itd.), drugimi nadzornimi organi za področje varnosti in zdravja ter z reševalnimi službami za primer nesreč in požarov. |
| --- | --- |

—

vzdrževal stike s pristojnimi organi na evropski in nacionalni ravni, zlasti z luksemburškim organom Inspection du travail et des mines au Luxembourg, notranjimi sogovorniki na Sodišču (z varnostno službo, zdravstveno službo, direktoratom za informatiko, delovno okolje in inovacije, odborom Sodišča za varnost in higieno itd.), drugimi nadzornimi organi za področje varnosti in zdravja ter z reševalnimi službami za primer nesreč in požarov.

Osnovna mesečna plača za razreda AD 6 in AD 7 (stopnja 1) znaša 5 524,91 EUR oz. 6 251,08 EUR. V skladu s pogoji iz kadrovskih predpisov se lahko ta osnovna mesečna plača, obdavčena z davkom EU in oproščena nacionalnega davka, poveča za nekatera nadomestila, ki so odvisna od osebne situacije in družinskih razmer.

Za zaposlitev v razredu AD 6 se zahtevajo tri leta, v razredu AD 7 pa šest let delovnih izkušenj.

Institucije EU imajo svoj pokojninski sistem in sistem socialnega zavarovanja, ki temeljita na prispevkih, odbitih od osebnih dohodkov. Otroci zaposlenih lahko brezplačno obiskujejo Evropsko šolo.

KAJ IŠČEMO

I.   Merila za upravičenost

V tem postopku zaposlovanja lahko sodelujejo kandidati, ki ob roku za oddajo vlog izpolnjujejo naslednje pogoje:

1.   Zakonske zahteve

V skladu s členom 28 kadrovskih predpisov morajo kandidati:

| — | biti državljani ene od držav članic Evropske unije, |
| --- | --- |

—

biti državljani ene od držav članic Evropske unije,

| — | uživati vse državljanske pravice, |
| --- | --- |

—

uživati vse državljanske pravice,

| — | imeti izpolnjene vse zakonske obveznosti glede služenja vojaškega roka, |
| --- | --- |

—

imeti izpolnjene vse zakonske obveznosti glede služenja vojaškega roka,

| — | predložiti dokazila o osebnostni primernosti za opravljanje dela. |
| --- | --- |

—

predložiti dokazila o osebnostni primernosti za opravljanje dela.

2.   Izobrazba

V skladu s členom 5 kadrovskih predpisov se za to delovno mesto zahteva raven izobrazbe, pridobljene po zaključku univerzitetnega študijskega programa, ki traja najmanj tri leta in ki se dokazuje z diplomo, na področju strojništva, arhitekture, gradbeništva ali varnosti in zdravja ter vsaj tri leta delovnih izkušenj, ki so neposredno povezane z delovnimi nalogami razpisanega delovnega mesta in pridobljene v eni od držav članic EU po pridobitvi zgoraj omenjene diplome. Izkušnje morajo biti pridobljene do roka za oddajo vlog.

3.   Znanje jezikov

Ob upoštevanju narave delovnih nalog se zahteva znanje francoščine, ki dosega vsaj stopnjo C2 (v kategorijah razumevanja ter ustnega in pisnega izražanja) in znanje angleščine, ki dosega vsaj stopnjo C1 (v istih kategorijah).

Za oceno ravni znanja jezika obiščite spletno stran:

http://europass.cedefop.europa.eu/resources/european-language-levels-cefr

II.   Posebne zahteve

Kandidati bodo morali dokazati:

| — | odlično poznavanje določb veljavnih zakonov in predpisov v zvezi z varnostjo in zdravjem, |
| --- | --- |

—

odlično poznavanje določb veljavnih zakonov in predpisov v zvezi z varnostjo in zdravjem,

| — | dobro poznavanje institucij EU, |
| --- | --- |

—

dobro poznavanje institucij EU,

| — | odlične medosebne sposobnosti ter sposobnost za argumentiranje, pogajanje in reševanje sporov, ki jim omogočajo interakcijo na vseh ravneh hierarhije na Sodišču, od višjega vodstva do drugih kolegov, deležnikov in vseh zunanjih sogovornikov, |
| --- | --- |

—

odlične medosebne sposobnosti ter sposobnost za argumentiranje, pogajanje in reševanje sporov, ki jim omogočajo interakcijo na vseh ravneh hierarhije na Sodišču, od višjega vodstva do drugih kolegov, deležnikov in vseh zunanjih sogovornikov,

| — | storitveno kulturo (v odnosih s strankami in pri iskanju rešitev) ter dokazano sposobnost za upoštevanje rokov/navodil ter samostojno delo in delo v skupini, |
| --- | --- |

—

storitveno kulturo (v odnosih s strankami in pri iskanju rešitev) ter dokazano sposobnost za upoštevanje rokov/navodil ter samostojno delo in delo v skupini,

| — | odlično sposobnost za ustno komuniciranje in pripravo dokumentov v angleščini in francoščini kot delovnih jezikih Sodišča, |
| --- | --- |

—

odlično sposobnost za ustno komuniciranje in pripravo dokumentov v angleščini in francoščini kot delovnih jezikih Sodišča,

| — | diskretnost in profesionalnost. |
| --- | --- |

—

diskretnost in profesionalnost.

Kvalifikacije, ki štejejo za prednost:

| — | diploma na področju varnosti, preprečevanja tveganj in higiene (travailleur désigné), ali enakovredna izobrazba, ki se dokazuje z diplomo, pridobljena v eni od držav članic EU, v skladu z Direktivo Sveta 89/391/EGS (1), |
| --- | --- |

—

diploma na področju varnosti, preprečevanja tveganj in higiene (travailleur désigné), ali enakovredna izobrazba, ki se dokazuje z diplomo, pridobljena v eni od držav članic EU, v skladu z Direktivo Sveta 89/391/EGS (1),

| — | znanje nemščine, ki dosega vsaj stopnjo B2 (v kategorijah razumevanja ter ustnega in pisnega izražanja). |
| --- | --- |

—

znanje nemščine, ki dosega vsaj stopnjo B2 (v kategorijah razumevanja ter ustnega in pisnega izražanja).

III.   Izbirni postopek

Izbirna komisija bo med kandidati, ki izpolnjujejo pogoje, izvedla predizbirni postopek na podlagi specifičnih zahtev (omenjenih v točki II zgoraj). Po tem predizbirnem postopku bo (največ) 10 najboljših kandidatov (2) povabljenih, naj predložijo pisno študijo primera in se udeležijo razgovora.

Po koncu tega postopka bo izbirna komisija pripravila seznam primernih kandidatov, na katerega bo uvrščenih (največ) pet kandidatov, ki bodo najbolje izpolnjevali specifične zahteve, navedene v razpisu (omenjene v točki II zgoraj). Kandidati, uvrščeni na seznam, bodo na seznamu navedeni po abecednem vrstnem redu.

Cilj zaposlovanja bo najprej zapolniti prosto delovno mesto, nato pa bo zaposlovanje potekalo v skladu s potrebami službe in glede na razpoložljiva delovna mesta.

Uvrstitev na seznam primernih kandidatov pomeni samo možnost za zaposlitev. Za morebitno(-e) zaposlitev(-ve) je izključno pristojen organ Sodišča za imenovanje. Seznam bo veljaven do 31. decembra 2020. Njegova veljavnost se lahko podaljša.

VLOGE

Rok za oddajo vlog je 20. marec 2020 opoldne (po srednjeevropskem času).

Za oddajo vlog, ki morajo biti v angleščini ali francoščini, je treba uporabiti spletni obrazec, ki ga je mogoče najti v razpisu prostega delovnega mesta, objavljenem na spletišču Sodišča:

https://www.eca.europa.eu/sl/Pages/JobOpportunities.aspx#page-search/index/lang/sl_SL

Vlogi je treba priložiti naslednje dokumente:

| — | spremno pismo (dolgo največ eno stran, pripravljeno na podlagi predloge za spremno pismo Europass, glej: http://europass.cedefop.europa.eu/), |
| --- | --- |

—

spremno pismo (dolgo največ eno stran, pripravljeno na podlagi predloge za spremno pismo Europass, glej: http://europass.cedefop.europa.eu/),

| — | posodobljen življenjepis (dolg največ tri strani, pripravljen na podlagi predloge za življenjepis Europass, glej: http://europass.cedefop.europa.eu/), |
| --- | --- |

—

posodobljen življenjepis (dolg največ tri strani, pripravljen na podlagi predloge za življenjepis Europass, glej: http://europass.cedefop.europa.eu/),

| — | po potrebi kopijo diplome travailleur désigné ali enakovredne izobrazbe, ki se dokazuje z diplomo, na področju varnosti, preprečevanja tveganj in higiene, pridobljene v eni od držav članic EU. |
| --- | --- |

—

po potrebi kopijo diplome travailleur désigné ali enakovredne izobrazbe, ki se dokazuje z diplomo, na področju varnosti, preprečevanja tveganj in higiene, pridobljene v eni od držav članic EU.

Pri oceni vaše vloge se bodo upoštevale samo informacije iz vašega življenjepisa in spremnega pisma.

Te informacije štejejo za verodostojne in točne ter so za kandidate zavezujoče.

Če se tako zahteva, morajo kandidati predložiti dokazila o svojih kvalifikacijah in delovnih izkušnjah ter delu, ki ga trenutno opravljajo.

Kandidati morajo spletni obrazec za prijavo izpolniti do navedenega roka. Priporočamo vam, da z oddajo svoje vloge ne čakate do zadnjega trenutka. Izkazalo se je namreč, da se s približevanjem roka za oddajo vlog veča tveganje preobremenitve sistema, zato obstaja možnost težav pri pravočasnem oddajanju vloge.

Vse vloge, ki ne bodo popolnoma v skladu s temi navodili, bodo izločene.

ZAPOSLOVALNA POLITIKA

Sodišče si v skladu s svojo politiko enakih možnosti in členom 1d kadrovskih predpisov prizadeva za raznolikost in spodbuja enake možnosti. Sprejema vloge brez diskriminacije na kakršni koli osnovi ter sprejema ukrepe, s katerimi zagotavlja, da uravnoteženo zaposluje ženske in moške, kot je zahtevano v členu 23 Listine Evropske unije o temeljnih pravicah. Sodišče izvaja tudi ukrepe, ki so namenjeni usklajevanju poklicnega in zasebnega življenja.

Če za sodelovanje v izbirnem postopku potrebujete posebno ureditev ali pripomočke (zaradi invalidnosti), prosimo, da pravočasno pošljete e-sporočilo na naslov: ECA-Recrutement@eca.europa.eu.

VARSTVO PODATKOV

Sodišče zagotavlja, da bodo osebni podatki kandidatov obravnavani v skladu z Uredbo (EU) 2018/1725 Evropskega parlamenta in Sveta (3).

Za več informacij preberite Posebno izjavo o varstvu podatkov pri zaposlovanju na Evropskem računskem sodišču, ki je na voljo na povezavi:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_SL.PDF

Če je v razpisu prostega delovnega mesta ali v razpisu za prijavo interesa predvideno oblikovanje rezervnega seznama, bo ta seznam z imeni uspešnih kandidatov objavljen na spletišču Sodišča (na spletu in intranetu), in sicer do konca obdobja njegove veljavnosti. Imate pravico zahtevati, da vaše ime ni navedeno na rezervnem seznamu, objavljenem na spletišču Sodišča. To pravico lahko uveljavljate z elektronskim pismom na naslov ECA-recrutement@eca.europa.eu.

ZAHTEVA ZA PRESOJO – PRITOŽBA IN TOŽBA – PRITOŽBA EVROPSKEMU VARUHU ČLOVEKOVIH PRAVIC

Če menite, da ste bili zaradi odločitve v katerem koli delu izbirnega postopka oškodovani, imate naslednje možnosti.

I.   Zahteva za presojo odločitve izbirne komisije

V desetih dneh po obvestilu o odločitvi komisije lahko na naslednji naslov vložite pisno zahtevo za presojo odločitve komisije: ECA-Recours@eca.europa.eu.

II.   Pritožba

V skladu s členom 90(2) kadrovskih predpisov lahko v primeru zavrnitve vaše vloge v treh mesecih po obvestilu o odločitvi Sodišča vložite pritožbo na to odločitev, ki jo pošljete na naslov:

| Generalni sekretar |
| --- |
| Evropsko računsko sodišče |
| 12, rue Alcide de Gasperi |
| L-1615 Luxembourg |
| LUKSEMBURG |

Generalni sekretar

Evropsko računsko sodišče

12, rue Alcide de Gasperi

L-1615 Luxembourg

LUKSEMBURG

III.   Tožba

Če je vaša pritožba zavrnjena in menite, da ste bili zaradi tega oškodovani, imate možnost, da v skladu s členom 91 kadrovskih predpisov vložite tožbo na Sodišče Evropske unije. Tožbo mora vložiti odvetnik v treh mesecih po obvestilu o zavrnitvi pritožbe.

IV.   Pritožbe Evropskemu varuhu človekovih pravic

Če menite, da je Sodišče pri vodenju vaše vloge zakrivilo nepravilnosti, lahko vložite pritožbo Evropskemu varuhu človekovih pravic, potem ko ste spor najprej poskusili rešiti s Sodiščem. Pisno pritožbo je treba poslati v dveh letih po tem, ko ste zvedeli za dejstva, ki so razlog zanjo. Spletni obrazec za pritožbe je na voljo na spletišču Evropskega varuha človekovih pravic. Predložitev zadeve Evropskemu varuhu človekovih pravic nima odložilnega učinka na roke za prej omenjene postopke.

---

(1)  Direktiva Sveta 89/391/EGS z dne 12. junija 1989 o uvajanju ukrepov za spodbujanje izboljšav varnosti in zdravja delavcev pri delu (UL L 183, 29.6.1989, str. 1).

(2)  Če bo dovolj kandidatov.

(3)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

---